  Наталья Тетерина 17-тӥ оштолэзе Ижкарын Удмуртилэн тӧроез Александр Бречалов но Россиысь куасэн бызьылонъя федерацилэн кивалтӥсез Елена Вяльбе спортысь та амалэз элькунын азинтон сярысь кенешизы. Ми вераськимы, мае СОЛКын (спортъя но тазалыкез юнматонъя Галина Кулаковалэсь нимзэ нуллӥсь огъет — ред.) лэсьтыны кулэ на, кыӵе ӵошатсконъёсты луэ басьтыны, мар кулэ лэсьтыны, спортсменъёс татысь медаз кошке шуыса Елена Вяльбе, Россиысь куасэн бызьылонъя федерацилэн тӧроезЭлькунлэн тӧроез верамъя, пумиськонлэн валтӥсь темаосыз луизы инфраструктураез умоятон но аръёсын кылдэм ӟеч сямъёсты утён. Милям туж усто сямъёсмы вань, но <…> милемлы инфраструктураез рос-прос умоятыны кулэ. Тӥ тодӥськоды, кыӵе югдур Кулакова нимо огъетысь яке Демидовлэн огъетысьтыз кунокуаосын Александр Бречалов, Удмуртилэн тӧроезСолэн кылъёсызъя, спортъя но тазалыкъя огъетлэсь юртъёссэ тупатыны коньдэт палэнысь уксё вань, ужъёс туэ кутскозы ни. Озьы ик Демидов нимо биатлонъя огъетын кунокуа пуктон ужпум эскериське. Демидов нимо огъетын милям инвестициосъя усто ӵектос вань. <…> Со бассейнэн но фтнес-центрен бадӟым кунокуа огъет. <…> Чакланъёсын Демидовлэсь трассазэ «Искраен» огазеяны, куасэн бызьылӥсьёслы кузь сюрес мед луоз Александр Бречалов, Удмуртилэн тӧроезЭшшо одӥгез ӝутэм ужпум тренеръёсын герӟаськемын вал. Улосвыллэн кивалтӥсез Удмуртилэсь кужмо тренеръёс вань шуыса пусйиз, соослы элькунын ужаны луонлыкъёс кылдытоно. Со понна уждунзэс будэтоно, дасяськонъя выль центръёс пуктоно но тунсыко вожвылъяськонъёс радъяно. Тегъёс: Спорт Ижкар Удмуртия куасэнбызьылон куас АлександрБречалов  